# Liudmila Pútina

Liudmila Aleksàndrovna Pútina, rus: Людми́ла Алекса́ндровна Пу́тина, AFI [lʲʊdˈmʲiɫə ɐlʲɪkˈsandrəvnə ˈputʲɪnə] (de soltera Xkrébneva, rus: Шкре́бнева, pel segon matrimoni Otxerétnaia, rus: Очере́тная nascuda el 6 de gener de 1958 a Kaliningrad, RSFSR, URSS) és l'exesposa del president rus Vladímir Putin, amb qui va estar casada durant vora 30 anys. Fou la primera dama de Rússia del 2000 al 2008 i del 2012 al 2013.

## Primers anys i educació

Liudmila Aleksàndrovna Xkrébneva va néixer el 6 de gener de 1958 a Kaliningrad, a la família del treballador de la planta de reparació mecànica de Kaliningrad Aleksandr Avràmovitx (el seu patronímic de vegades apareix com a Abràmovitx (1925-2000) o Avràmovitx) Xkrébnev (Александр Абрамович Шкребнев o Александр Аврамович Шкребнев) i de la caixera d'una empresa de transport Iekaterina Tíkhonovna Xkrébnev.
El 1986, es va graduar a la Universitat Estatal de Leningrad amb una llicenciatura en filologia romànica i un diploma en castellà modern.

## Vida familiar

Durant un temps, Liudmila treballà com a auxiliar de vol de la delegació de Kaliningrad d'Aeroflot. Va conèixer Vladímir Putin durant una actuació d'Arkadi Raikin a Leningrad,i es van casar el 28 de juliol de 1983.La parella va tenir dues filles, Maria (nascuda el 28 d'abril de 1985 a Leningrad, Unió Soviètica) i Iekaterina (Kàtia) (nascuda el 31 d'agost de 1986 a Dresden, Alemanya de l'Est).
Del 1990 al 1994, Lyudmila va ensenyar alemany al Departament de Formació de Professors de la Universitat Estatal de Leningrad. Durant uns quants anys abans del nomenament de Vladímir com a primer ministre de Rússia el 1999, fou representant de Moscou de l'empresa Telecominvest.

## Primera Dama

Després que Vladímir Putin arribés al poder, Liudmila va romandre a l'ombra del panorama polític rus, intentant evitar l'atenció innecessària (a excepció dels casos previstos en el protocol), i també va limitar el seu paper públic a rares declaracions en suport del seu marit.

### Paper sobre la controvèrsia ortogràfica

Com a primera dama, Liudmila Putina va ser comissària d'un fons que tenia l'objectiu de desenvolupar la llengua russa i de vegades va fer declaracions sobre l'ensenyament i la llengua russes. La seva preferència per "mantenir i preservar""la llengua russa la va portar a fer declaracions públiques contra la reforma ortogràfica. L'Acadèmia Russa de les Ciències va patrocinar una comissió per estudiar l'ortografia de la llengua russa i proposar canvis. Les seves recomanacions es van fer públiques el 2002 després de vuit anys de treball, però posteriorment van ser rebutjades per Pútina, que va utilitzar l'economia en expansió de Rússia com una de les seves raons per les quals la reforma ortogràfica no només era innecessària, sinó intempestiva. Tanmateix, tot i que un diari de Moscou va al·legar que "Liudmila Putina va cancel·lar de fet qualsevol intent de reforma de l'ortografia", el fet és que la reacció pública i acadèmica a les reformes va ser prou negativa per abandonar aquell intent particular de reforma.

## Divorci

El 6 de juny de 2013, Vladímir i Ludmila Putin van concedir conjuntament una entrevista durant una pausa de l'estrena del ballet La Esmeralda al Kremlin, i van anunciar públicament la finalització del seu matrimoni per mutu acord.L'1 d'abril de 2014, el portaveu presidencial, Dmitri Peskov, va confirmar que el divorci ja s'havia produït.
El gener de 2016, es va informar que Liudmila s'havia casat amb un home anomenat Artur Otxeretni a principis del 2015.
El 28 de març de 2017 Liudmila i Artur Otxeretni van ser vistos junts a l'aeroport londinenc de Heathrow.

## Controvèrsies

Segons Reuters, Liudmila Pútina controla el Centre per al Desenvolupament de Comunicacions Interpersonals (CDIC). Les oficines del CDIC es troben al centre de Moscou, al carrer Vozdvijenka de l'edifici abans conegut com a Casa Volkonski, propietat pròpia. L'edifici, que antigament pertanyia a l'avi de Lev Tolstoi, figurava al registre del patrimoni cultural rus, però va ser reconstruït completament el 2013, augmentant de dues plantes a quatre, malgrat nombroses objeccions i protestes de ciutadans de Moscou, incloent-hi una crida sense resposta a Vladimir Putin signada per 200 famoses personalitats científiques i culturals de la ciutat.
L'edifici està ocupat principalment per arrendataris comercials, inclosos VTB Bank, Sberbank, una empresa de construcció anomenada Severstroigroup, un restaurant de sushi i un Burger King. La renda total de l'edifici merita uns 3–4 milions de dòlars.
Els llogaters paguen la seva renda a una empresa coneguda com a Meridian, que al seu torn és propietat d'una empresa coneguda com a Intererservis, propietat íntegrament de Liudmila Aleksàndrovna Xkrébneva, que és el nom de soltera de Pútina. La germana de Pútina, Olga Aleksàndrovna Tsomàieva, abans era directora general d'Intererservis. Artur Otxretni, l'actual marit de Putina, presideix la junta directiva del CDIC.

## Honors i medalles

* Alemanya - Guardonada amb el Premi Jacob Grimm (2002)"pel manteniment i la continuació de les tradicions centenàries d'aprenentatge de la llengua alemanya a Rússia".
* Plantilla:Country data Kirguizstan - Guardonada amb el premi "Rukhaniyat" de l'Associació Internacional per al Renaixement de l'Espiritualitat (2002)
* Rússia - Guanyadora del concurs "Persones de l'any 2002" de "Komsomólskaia Pravda" en la categoria d'"educador de l'any" (2002)
* Kazakhstan - professora honorària de la Universitat Nacional Euràsia Gumiliov (2005)
* Kazakhstan - Medalla del guerrer daurat (2005)
* Rússia - Ciutadana honorària de Kaliningrad (2007)

## Referències

* ↑ «Биография Людмилы Путиной» (en rus). RIA Novosti, 06-06-2013. Arxivat de l'original el 2013-06-10 [Consulta: 9 juny 2013].
* ↑ (rus) Владимир и Людмила Путины: развод был нашим общим решением
* ↑ (rus) Президент РФ Владимир Путин разводится с женой
* ↑ (rus) Владимир и Людмила Путины официально сообщили о разводе
* ↑ "Особая папка" Владимира Путина: итоги первого президентского срока и отношения с крупными собственниками', 'Алексей Мухин Центр политической информации, 2004, p.22
* ↑ (rus) Участники президентской кампании, Алексей Мухин Центр, (политической информации, 2004), p. 12
* ↑ (rus) Взлет и падение государства российского, Борис Николаевич Красильников, (Макс-Принт, 2003), p.572
* ↑ Baczynska, Gabriela. «For Lyudmila Putin, solace now that first lady 'shift' is done» (en anglès). Moscou: Reuters, 07-06-2013. Arxivat de l'original el 11 de juny 2013. [Consulta: 8 juny 2013].
* ↑ (rus) Агентство федеральных расследований
* ↑ «Lyudmila Putina Once Called Her Husband a Vampire» (en anglès). The Moscow Times, 07-06-2013. Arxivat de l'original el 7 de juny 2013 [Consulta: 8 juny 2013].
* ↑ «5 Things You Didn't Know About Vladimir Putin's Personal Life» (en anglès). ABC News, 02-04-2014. [Consulta: 14 març 2019].
* ↑ «GermansSee Shady City Link» (en anglès). The St. Petersburg Times, 29-07-2005. Arxivat de l'original el 21 de febrer 2014. [Consulta: 7 febrer 2014].
* ↑ «Inopressa: "Телекоминвест" загадывает загадки» (en rus). Inopressa.ru. Arxivat de l'original el 6 de febrer 2012. [Consulta: 7 febrer 2014].
* ↑ Hasani Gittens. «Meet the Putins: Inside the Russian Leader's Mysterious Family» (en anglès). NBC News, 26-07-2014. Arxivat de l'original el 24 de novembre 2014. [Consulta: 28 novembre 2014].
* ↑ (anglès) "A look at the Putins over the years", The Moscow Times, 6 de juny 2013.
* ↑ «Moscow» (en anglès). Times Higher Education, 26-04-2002. Arxivat de l'original el 21 de maig 2011. [Consulta: 10 juny 2010].
* ↑ «Language debate rages in Russia» (en anglès). BBC News, 18-04-2002. Arxivat de l'original el 10 de febrer 2009 [Consulta: 10 juny 2010].
* ↑ Hutchinson, Bill «Vladimir Putin and wife Lyudmila divorce after 30 years of marriage» (en anglès). Daily News, 06-06-2013 [Consulta: 8 juny 2013].
* ↑ Cooper, Allen «Putin divorce finalized, Kremlin says» (en anglès). USA Today, 02-04-2014 [Consulta: 23 maig 2014].
* ↑ «Russia President Vladimir Putin's divorce goes through» (en anglès). BBC News, 02-04-2014. Arxivat de l'original el 2 d'abril 2014 [Consulta: 2 abril 2014].
* ↑ (anglès) Putin's ex-wife sets Russian rumor mill churning, Deutsche Welle (28 de gener 2016)
* ↑ (rus) Эксклюзивные фото Людмилы Путиной с новым спутником, StarHit, 3 d'abril de 2017.
* ↑ Richardson, Dan. The Rough Guide to Moscow (en anglès). 3a edició. Rough Guides, 2001, p. 138. ISBN 9781858287003 [Consulta: 11 octubre 2018].
* 1 2 Reiter, Svetlana «Exclusive: Putin's ex-wife linked to multi-million-dollar property business» (en anglès). Reuters, 19-05-2017 [Consulta: 20 maig 2017].
* 1 2 3 «Людмила Путина отмечает юбилей» (en rus). RIA Novosti. [Consulta: 14 març 2019].
* ↑ ГАМОВ, Александр. «Вчера Людмила Путина получила награду читателей «Комсомольской правды»» (en rus). Komsomólskaia Pravda, 20-12-2002. [Consulta: 14 març 2019].
* ↑ «L.N.Gumilyov Eurasian National University» (en rus). www.enu.kz. Arxivat de l'original el 2022-03-23. [Consulta: 14 març 2019].
* ↑ «Людмила Путина стала почетным гражданином Калининграда» (en rus). [Consulta: 14 març 2019].